Lolland-Falsters Stifts-Tidende, 1842-12-17
Nykjøbing den 17de Decbr. 1842. Den i Kjøbenhavn sammentraadte Comitee til den slesvigske Sags Fremme, har udstedt nedenstaaende Jndbydelse, hvoraf Exemplarer ere henlagte paa Adressecontoiret og i Hr. Berg greens Boglade samt hos Hr. Færgeforpagter Arnkiel i Gaabense. Vi haabe, at denne Subskription vil finde god Fremgang i dette Stift, hvis Beboere ved flere Leiligheder have viist en ualmindelig Jnteresse for uationale Anliggender, og nylig ved Adresserne til Lorenzen have godtgjort, at Erkjendelsen af den slesvigske Sags overordentlige Vigtighed ogsaa her er levende og virksom. Bidraget er med Flid fastsat til ikkun en Rigsbankmark for hver Person, for at Jngen af Mangel paa Evne skal lade sig afholde fra at deeltage deri, og dog vil ved dette ubetydelige Bidrag kunne samles en ikke ubetydelig Sum, hvorved Comiteen, hvis Sammensætning borger for en hensigtsmæssig Anvendelse, paa mange Maader vil kunne virke heldbringende for den danske Nationalitets Opretholdelse i Slesvig. Spørgsmaalet om Slesvigs Forhold til Danmark i Nutid og Fremtid og om det danske Sprogs Berettigelse, hvor det endnu er Folkesprog, er desværre gjort til Partisag af en liden Hob tydske Slesvigere, som kæmpe med Partihadets hele Eensidighed og troe ved fanatisk Skraal at kunne opveie Mangelen paa Sandhed og Grundighed i at bevise hvorpaa de beraabe sig, men for os Danske er det ikke en Partisag, for os har denne Sag netop det store Gode, at den mægtig bidrager til at forsone og udjevne de Forskjelligheder i Anskuelsen, som saa ofte har adskilt danske Borgere; thi her maae alle Danske føle sig kaldede til at slutte sig sammen og staae den danske Regjering bi i de Bestræbelser, vi fornuftigviis maae tillægge den. Her kommer det kun an paa at vise Schlesvigholsteinerne, at vi ere et stærkt og enigt Folk. Jndbydelsen lyder saaledes: Paa den den 30te November 1842 afholdte Generalforsamling af Mænd, der interessere sig for Opretholdelsen af den danske Nationalitet i Slesvig samt for Bevarelsen af dette Hertugdømme som Deel af den udelelige Stat Danmark, blev besluttet: 1) at der over hele Landet skulde aabnes en Subscription af 1 Mark for hver Person, der tiltræder den; 2) at der for at bestyre Subscriptionen skulde danne sig en Comitee i Kjøbenhavn af Mænd, som dertil maatte være villige. Subscriptionens Hensigt vedtoges at skulle være: a) at skjænke Hr. P. H. Lorenzen, Deputeret for det 5te slesvigske Kjøbstaddistrict, et Erindringstegn fra erkjendtlige Medborgere, bestaaende, i et smukt Stykke Sølvtøi, b) at danne et Fond til Understøttelse og videre Fremme af den slesvigske Sag. Hvis Hertugdømmet Slesvig nemlig skal bevares som Landsdeel af Danmark, hvoraf dette Riges fremtidige Flor og Bestaaen for en stor Deel vil afhænge; hvis vore vildfarende tydske Landsmænds statsopløsende Stræben skal standses eller gjøres uskadelig for Fædrelandets Fremtid, og hvis den danske Nationalitet og det danske Sprog i Slesvig skal hævdes mod Undertrykkelse og Tilintetgjørelse saa er det ikke nok, at det danske Folk engang i Ny og Næ bevæger sig og udtaler sin Mening og sin Villie, men der behøves en stadig, uafbrudt, kraftig Virksomhed. En saadan Virksomhed vil ofte medføre Udgifter for de fædrelandssindede Mænd, der ville offre den deres Kræfter, til at dække disse Udgifter, som til Sagens Fremme i det Hele, er Fondet bestemt.